## Pravilnik o načinu utovara, pretovara, istovara i veterinarsko-zdravstvenog pregleda pošiljaka životinja, proizvoda i otpadaka životinjskog podrijetla i higijensko-tehničkim uvjetima kojima moraju udo

### NN 13/2005 (26.1.2005.), Pravilnik o načinu utovara, pretovara, istovara i veterinarsko-zdravstvenog pregleda pošiljaka životinja, proizvoda i otpadaka životinjskog podrijetla i higijensko-tehničkim uvjetima kojima moraju udo

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

215

Na teme­lju
članka 58. stavka 2., članka 55. stavka 2., i član­ka 66. stavka 5. Zakona o
veterinarstvu (»Narodne novine«, br. 70/97, 105/01 i 172/03) i članka 26.
stavka 2. Zakona o hrani (»Narodne novine« br. 117/03, 130/03 i 48/04) ministar
po­ljo­privrede, šumarstva i vodnoga gospodarstva donosi

## PRAVILNIK

### O NAČINU UTOVARA, PRETOVARA, ISTOVARA I VETERINARSKO-ZDRAVSTVENOG PREGLEDA POŠILJAKA ŽIVOTINJA, PROIZVODA I OTPADAKA ŽIVOTINJSKOG PODRIJETLA I HIGIJENSKO- -TEHNIČKIM UVJETIMA KOJIMA MORAJU UDOVOLJAVATI PRIJEVOZNA SREDSTVA I POŠILJKE U UNUTARNJEM I MEĐUNARODNOM PROMETU

Članak 1.

Ovim Pravilnikom propisuje se način utovara,
pretovara, istovara i veterinarsko-zdravstvenog pre­gleda poši­ljaka životi­nja,
proizvoda i otpadaka životi­njskog podrijetla, sjemena za umjetno osjeme­njiva­nje
i oplođenih jajnih stanica za oplod­nju životi­nja u unutar­njem i međunarodnom
prometu, uvjeti kojima mora udovo­ljavati prijevozno sredstvo i
veterinarsko-zdravstveni uvjeti kojima mora udovo­ljavati poši­ljka.

Članak
2.

Prijevoz
živih životi­nja mogu obav­ljati pravne i fizičke osobe re­gistrirane za
djelatnost prijevoza, trgovine životi­njama, klaonička ili prerađivačka
djelatnost ili vlasnik životi­nje osobno.

I.
NAČIN UTOVARA, PRETOVARA I ISTOVARA POŠILJAKA ŽIVOTINJA I HIGIJENSKO-
-TEHNIČKI UVJETI KOJIMA MORAJU UDOVOLJAVATI PRIJEVOZNA SREDSTVA
ZA PRIJEVOZ ŽIVOTINJA

Članak
3.

Kao opći
i posebni uvjeti za prijevoz životi­nja u smislu ovoga Pravilnika, primje­njuju
se odredbe Zakona o dobrobiti životi­nja (»Narodne novine« broj 19/99) i
pripadajuće­g Pravilnika o uvjetima i načinu prijevoza životi­nja (»Narodne
novine« broj 71/2001).

Članak
4.

Ako se
utovar riba, rakova, mekušaca i ško­ljkaša obav­lja odmah nakon izlova i
istovara s broda, obvezan veterinarsko-
-zdravstveni pre­gled obav­lja se samo prilikom utovara u drugo prijevozno
sredstvo.

Članak
5.

(1)
Prilikom prijevoza pčela, košnice s pčeli­njim zajednicama moraju imati
ventilacijske otvore prekrivene žičanom mre­žom.

(2) Košnice
se u prijevozno sredstvo mogu utovarivati u dva ili više redova u visinu, uz
uvjet da se između pojedinih redova ostavi dovo­ljno prostora za ventilaciju.

Članak
6.

Sjeme
za umjetno osjeme­njiva­nje, oplođene jajne stanice i embriji životi­nja moraju
se, ovisno o načinu pripreme, prevoziti u za to prilagođenim posudama
(kontejnerima).

II.
POSTUPAK S OZLIJEĐENIM, OBOLJELIM ILI UGINULIM ŽIVOTINJAMA TIJEKOM PRIJEVOZA

Članak
7.

(1) Ako
tijekom prijevoza poši­ljke životi­nja pojedina životi­nja oboli, ugine ili se
ozlijedi, mora se odvojiti od ostalih životi­nja. Poši­ljka životi­nja mora se
zaustaviti i obaviti istovar takve životi­nje u pristaništu ili mjestu u kojem
je sjedište ovlaštenog veterinara ili nadležnoga Veterinarskog ureda koje ne
mora biti označeno u pratećoj dokumentaciji kao uputna stanica ili mjesto
istovara, te im se mora čim prije osigurati pomoć i veterinarska skrb.

(2) Ako se pre­gledom utvrdi da ne postoje smet­nje
za da­lj­nji prijevoz ostalih životi­nja u poši­ljci ili bolesne životi­nje,
nadležno tijelo mora na popratnom dokumentu zabi­lježiti nalaz i odobriti da­lj­nju
otpremu životi­nja.

(3) Ako se pre­gledom poši­ljke utvrdi da postoji
zaraza ili sum­nja na zarazu, nadležno tijelo mora narediti mjere predviđene člankom
41. Zakona o veterinarstvu (u da­lj­njem tekstu: »Za­kon«).

(4) U slučaju da poši­ljka životinja strada u
prometnoj nezgodi, nadležni ovlašteni veterinar ili nadležni veterinarski
inspektor dužan je osigurati veterinarsku pomoć oz­lijeđenim životi­njama, stručnom
uputom odrediti mjere potrebne za zaštitu oz­lijeđenih životi­nja i okoliša, te
organizirati otpremu uginulih životi­nja na neškod­ljivo ukla­nja­nje. Otpremu životi­nja
s mjesta nezgode osigurava najbliža odobrena klaonica.

Članak
8.

(1) Lešine
životi­nja uginulih za vrijeme prijevoza istovarivaju se u stanici ili pristaništu
iz članka 7. stavka 1. ovoga Pravil­nika i otpremaju na mjesto za neštetno ukla­nja­nje
lešina, na kojem se, ako je potrebno, obav­lja razudba i uzima materijal za
laboratorijske pretrage radi utvrđiva­nja uzroka uginuća. Ako se sum­nja na
zaraznu bolest, prijevozno sredstvo mora se zadržati na stanici, pristaništu
ili mjestu na kojem je lešina istovarena.

(2)
Nije dopušteno za vrijeme prijevoza izbacivati lešine uginulih životi­nja na
usputnim stanicama i pristaništima.

(3) Ako
od trenutka uginuća životi­nje, prijevoz morskim plovilom do pristaništa iz članka
7. stavka 1. ovoga Pravilnika traje du­lje od 12 sati, lešina se mora neštetno
ukloniti baca­njem u more, zapakirana tako da sigurno potone, a o uginuću životi­nje
sastav­lja se zapisnik u kojem se mora navesti: vrsta životi­nje, spol,
identifikacijska oznaka životi­nje i druge oznake, te okolnosti u kojima je životi­nja
uginula.

(4)
Zapisnik iz stavka 3. ovoga članka predaje se nadležnom Veterinarskom uredu u
mjestu ili pristaništu iz članka 7., stavka 1. ovoga Pravilnika.

Članak
9.

(1) Za
vrijeme prijevoza nije dopušteno izbacivati otpatke životi­njskog podrijetla te
ste­lju (prostirku) iz prijevoznog sredstva.

(2) Ako
za vrijeme prijevoza poši­ljaka životi­nja bude potrebno, prijevozno sredstvo
se mora očistiti, a gnoj istovariti na stanici ili pristaništu na kojem za to
postoje uvjeti.

(3) Prije
čišće­nja prijevoznog sredstva, životi­nje moraju biti istovarene i smještene
na način da se ne ugrozi ­njihovo zdrav­lje i dobrobit.

III.
NAČIN UTOVARA, PRETOVARA I ISTOVARA POŠILJAKA SIROVINA, PROIZVODA I OTPADAKA ŽIVOTINJSKOG
PODRIJETLA

Članak
10.

(1)
Meso se utovaruje kao ohlađeno, smrznuto i dubokosmrznuto, upakirano i
neupakirano.

(2) Ohlađeno meso u trupovima, polovicama i četvrtima
ili polovicama razrezanim u ne više od 3 veleprodajna dijela, mora biti ovješeno
na kuke u okomitom položaju, tako da do­nji dijelovi ne dodiruju pod. Ako se
meso prevozi na uda­ljenost veću od 200 km i ako se izvozi, trupovi, polovice i
četvrti moraju biti vezani i pričvršćeni za kuke u prijevoznom sredstvu.

(3) Meso iz stavka 2. ovoga članka za poši­ljke u
izvozu, na zahtjev zem­lje uvoznice i na zahtjev kupca u unutar­njem prometu može
biti prevučeno stokinetama  (vrećama od
rijetko tkanog platna).

Članak
11.

(1)
Ohlađeno meso u velikoprodajnim (makrokonfekcija) i u maloprodajnim komadima
(mikrokonfekcija) može se utovariti u prijevozno sredstvo slaga­njem ambalažnih
jedinica jedne na drugu, ako je pakirano u odgovarajuću ambalažu. Na pod
prijevoznog sredstva prije utovara postav­ljaju se podlošci od materijala koji
ne hrđa i ne upija vlagu.

(2)
Meso iz stavka 1. ovoga članka ne smije se prevoziti u prijevoznom sredstvu s
drugim proizvodima koji bi mogli ugroziti higijenu mesa ili ga kontaminirati.

(3)
Pakirano meso i mesni proizvodi smiju se prevoziti istim prijevoznim sredstvom
u kojem se prevozi neupakirano meso, ukoliko je unutar prijevoznog sredstva
osigurano fizičko odvaja­nje.

(4)
Iznutrice moraju biti u posebnoj ambalaži, koja mora udovo­ljavati higijenskim
zahtjevima i koja ne propušta tekućine i masnoću.

(5)
Odredbe stavka 1. ovoga članka, za prijevoz ohlađenog mesa u trupovima,
polovicama i četvrtima odnose se i na utovar u plovilo i zrakoplov.

Članak
12.

(1)
Ohlađeno, smrznuto i dubokosmrznuto meso u trupovima, polovicama i četvrtinama
utovaruje se u prijevozno sredstvo vješa­njem na kuke na viseću cijevnu tračnicu
(kolosijek) ili na drugu odgovarajuću opremu, a smrznuto konfekcionirano meso
iz članka 12. stavka 1. ovoga Pravilnika utovaruje se tako da se slaže na
palete ili na drugi odgovarajući način s tim da se u prijevoznom sredstvu
tijekom utovara i prijevoza osigura temperatura od najviše –12°C, odnosno najviše
–18°C, ako se prevozi dubokosmrznuto meso.

(2)
Smrznuto konfekcionirano meso i drugi smrznuti jestivi dijelovi, koji se
prevoze, moraju biti pakirani u plastične folije i odgovarajuću kartonsku ili
drugu ambalažu.

Članak 13.

(1)
Mlijeko koje nije upakirano mora se prevoziti u posebnim cisternama,
kontejnerima ili posudama. Pakirano mlijeko utovaraju se u odgovarajuću plastičnu
ili drugu ambalažu.

(2)
Cisterne, kontejneri i druge posude u kojima se prevozi mlijeko, ne smiju se
upotreb­ljavati za prijevoz drugih tekućina.

(3)
Unutar­nje stijenke spremnika (cisterni, kontejnera), posuda i druge ambalaže
koje dolaze u izravni dodir s mlijekom, moraju biti izrađene od materijala koji
se lako čisti, pere i dezinficira, te koji udovo­ljava propisima Pravilnika o
uvjetima u pogledu zdravstvene ispravnosti predmeta opće uporabe koji se mogu
stav­ljati u promet.

(4)
Cisterne za prijevoz mlijeka moraju imati vlastiti sustav hlađe­nja za vrijeme
prijevoza ili termoizolirane komore koje osiguravaju temperaturu od +4°C do
+10°C.

Članak 14.

Prije
stav­lja­nja u promet jaja moraju biti pakirana u posebnu papirnu ili plastičnu
ambalažu za jednokratnu uporabu, a zatim u kartonske kutije, koje se mogu
slagati jedna na drugu. U prijevoznom sredstvu za prijevoz jaja mora biti
osigurana temperatura do +10°C.

Članak
15.

Svježa,
ohlađena i smrznuta riba stav­lja se u posude ili posebnu ambalažu i utovaruje
u vozila s mogućnošću hlađe­nja, te održava­nja i praće­nja odgovarajuće
temperature za vrijeme prije­voza, ovisno o tome da li se radi o svježoj, ohlađenoj
ili smrznutoj ribi.

Članak
16.

(1)
Proizvodi od mesa, mlijeka, jaja, sladoled, proizvodi od riba, med i proizvodi
od meda, te jestive masnoće životi­njskog podrijetla, utovaruju se u prijevozno
sredstvo upakirani u odgovarajuću ambalažu.

(2) Ambalažne jedinice mogu se slagati jedna na
drugu.

(3) Za proizvode iz stavka 1. ovoga članka, prijevoz
je potrebno obav­ljati posebnim prijevoznim sredstvom, opskrb­ljenim uređajem
koji osigurava propisane temperature za pojedine proizvode, s mogućnošću
kontrole temperature putem termografske liste.

(4) Proizvodi iz stavka 1. ovoga članka u unutar­njem
prometu mogu se prevoziti u istom prijevoznom sredstvu, uz uvjet da su
upakirani, te po vrstama proizvoda svrstani u prijevoznom sredstvu, s ugrađenim
pre­gradama koje sprečavaju kontaminaciju namirnica i onemogućuju šire­nja
mirisa, te u kojima je omogućeno struja­nje ohlađenog zraka.

Članak 17.

(1) Sirove i so­ljene kože moraju se utovariti u
prijevozno sredstvo upakirane na palete i zaštićene nepromočivom folijom, te
prevoziti prijevoznim sredstvom koje ne propušta tekućinu.

(2) Osušene kože utovaruju se balirane u obično
prijevozno sredstvo.

Članak 18.

Vuna, dlaka i čeki­nje upakirani u nepromočivu ambalažu,
balirani ili u rinfuzi, utovaruju se u zatvoreno prijevozno sredstvo, ovisno o
stup­nju obrade.

Članak 19.

Crijeva se utovaruju pakirana u bačve ili drugu
odgovarajuću ambalažu, ovisno o stup­nju obrade.

Članak 20.

Kosti se utovaruju samo u kontejner ili u hermetički
zatvoreno prijevozno sredstvo s rashladnim uređajem.

Članak
21.

Životi­njski
otpatci i konfiskati utovaruju se u prijevozno sred­stvo posebno priprem­ljeno
za tu namjenu, a u skladu s Pravilnikom o načinu postupa­nja sa životi­njskim
lešinama i otpadom životi­njskog podrijetla te o ­njihovom uništava­nju
(»Narodne novine« broj 24/03).

IV.
HIGIJENSKO-TEHNIČKI UVJETI KOJIMA MORAJU UDOVOLJAVATI PRIJEVOZNA SREDSTVA ZA
PRIJEVOZ POŠILJAKA SIROVINA, PROIZVODA I OTPADAKA ŽIVOTINJSKOG PODRIJETLA

Članak
22.

(1)
Prijevozna sredstva (že­ljeznička i cestovna, plovila, zrako­plovi i
kontejneri) za prijevoz poši­ljaka proizvoda i otpadaka životi­njskog podrijetla
moraju biti izrađena tako da se onemogući ­njihovo zagađiva­nje kontaminentima
ili stranim mirisom, a s unutar­nje strane moraju biti obložene materijalom
koji se može lako čistiti, prati i dezinficirati.

(2)
Prijevozna sredstva iz stavka 1. ovoga članka prije utovara moraju biti čista i
dezinficirana.

(3) Obična
prijevozna sredstva iz stavka 1. ovoga članka jesu zatvorena že­ljeznička ili
cestovna vozila, bez vlastitog sustava hlađe­nja, koja osim što udovo­ljavaju
uvjetima iz stavka 1. i 2. ovoga članka, moraju imati gladak pod, koji se lako
pere i ne propušta tekućinu, te ventilaciju. Poši­ljka mora biti zaštićena od
nepovo­ljnih atmosferskih uvjeta i prašine, mora imati dovo­ljan broj kuka od
nehrđajuće­g materijala za vješa­nje proizvoda i biti oprem­ljena tako da se
spriječi narušava­nje osnovnih svojstava proizvoda.

(4) Posebna prijevozna sredstva iz stavka 1. ovoga članka
osim što moraju udovo­ljavati uvjetima iz stavka 1. do 3. ovoga članka, moraju
imati vlastite uređaje za hlađe­nje ili uređaje sa sekundarnim izvorima hlađe­nja,
te ventilatore ili termore­gulatore za automatsku re­gulaciju temperature u
prijevoznom sredstvu kojima se osigurava propisana temperatura ovisno o vrsti
poši­lj­ke, za vrijeme utovara i tijekom prijevoza poši­ljke. U takvom
prijevoznom sredstvu može biti više komora sa različitim temperaturnim režimom.

Članak 23.

(1) U običnim prijevoznim sredstvima u unutar­njem
prometu, bez vlastitog sustava hlađe­nja, može se prevoziti ohlađeno meso i
ostali proizvodi životi­njskog podrijetla, uz uvjet da se, pri utovaru i
prijevozu, unutar komore osigura temperatura do +4°C.

(2) U prijevoznim sredstvima iz stavka 1. ovoga članka
mogu se prevoziti proizvodi životi­njskog podrijetla samo za potrebe opskrbe tržišta
na području epizootiološke jedinice.

Članak 24.

(1) Posebna prijevozna sredstva kojima se prevozi
smrznuto i dubokosmrznuto meso u trupovima, polovicama i četvrtima, te
konfekcionirano pakirano smrznuto meso, moraju biti takva da tijekom prijevoza
osiguravaju održava­nje temperature postignute u smrznutoj ili dubokosmrznutoj
poši­ljci prije utovara.

(2) U prijevoznom sredstvu iz stavka 1. ovoga članka
kojim se prevozi ohlađeno upakirano meso i proizvodi životi­njskog podrijetla,
mora tijekom utovara i prijevoza biti osigurana temperatura do +4°C.

(3) Ako se u prijevoznom sredstvu ne može osigurati
temperatura iz stavka 1. ovoga članka, smrznuto i dubokosmrznuto meso utovaruje
se u kontejnere s agre­gatima za održava­nje odgovarajuće temperature do –18°C.

Članak 25.

(1) U plovilima i zrakoplovima, kojima se prevozi
ohlađeno ili smrznuto meso i ohlađeni ili smrznuti proizvodi životi­njskog
podrijetla, mora biti osigurano odgovarajuće hlađe­nje prostora za smještaj tih
proizvoda.

(2) Prostor za smještaj poši­ljaka iz stavka 1. ovoga
članka za vrijeme utovara mora se rashladiti na temperaturu do najviše +4°C.
Ako to nije moguće utovar se mora obav­ljati u najhladnijim razdob­ljima dana i
ne smije trajati du­lje od dva sata.

Članak 26.

(1) Pod i bočne stranice prijevoznog sredstva kojim
se prevoze sirovine i otpaci životi­njskog podrijetla (sirova, so­ljena i sušena
koža, kosti, rogovi, dlaka, vuna, perje i dr.) ne smiju propuštati tekućine, a
unutraš­njost mora biti izražena tako da se lako čisti, pere i dezinficira.

(2) Ako
se poši­ljke iz stavka 1. ovoga članka prevoze otvorenim prijevoznim
sredstvima, to sredstvo mora imati odgova­rajuće pokrivalo.

V.
MJESTA NA KOJIMA SE OBAVLJAJU VETERINARSKO-ZDRAVSTVENI PREGLEDI POŠILJAKA ŽIVOTINJA
PRI UTOVARU, PRETOVARU I ISTOVARU

Članak
27.

(1)
Mjesta na kojima se obav­ljaju veterinarsko-zdravstveni pre­gledi poši­ljaka životi­nja
pri utovaru i istovaru su:

1) stočni sajmovi, tržnice, dogoni, otkupi, pristaništa,
zračne luke, dražbe, izložbe i javne smotre životi­nja;

2) objekti za uzgoj i drža­nje životi­nja;

3) objekti za kla­nje životi­nja;

4) objekti za proizvod­nju rasplodne peradi i jaja;

5) objekti za vale­nje domaće peradi i pernate div­ljači;

6) uzgajališta riba i ško­ljaka;

7) mrijestilišta riba;

8) sabirališta rakova, puževa i žaba;

9) karantenski objekti.

(2) Veterinarsko-zdravstveni pre­gled poši­ljaka
sirovina, proizvoda i otpadaka životi­njskog podrijetla pri utovaru i istovaru
obav­lja se u odobrenim objektima i to u:

1) objektima za kla­nje životi­nja, rasijeca­nje,
obradu i preradu mesa i izradu proizvoda životi­njskog podrijetla;

2) objektima za hlađe­nje, smrzava­nje i skladište­nje
proizvoda životi­njskog podrijetla;

3) objektima za proizvod­nju ovitaka za kobasice od
sirovina životi­njskog podrijetla;

4) objektima za obradu, doradu, preradu i skladište­nje
crijeva;

5) objektima za sortira­nje, pakira­nje i skladište­nje
jaja;

6) objektima za pripremu i preradu jaja;

7) objektima za konzervira­nje, obradu i preradu
ribe;

8) objektima za uskladište­nje ribe i morskih
organizama;

9) objektima za rasijeca­nje i preradu rakova, ško­ljki,
puževa i žaba;

10) brodovima za izlov, hlađe­nje i sortira­nje
morske ribe i drugih morskih organizama;

11) objektima za sakup­lja­nje i preradu mlijeka i
skladište­nje mliječnih proizvoda;

12) objektima za proizvod­nju sirila;

13) objektima za preradu meda i pčeli­njih proizvoda
i ­njihovo skladište­nje;

14) objektima za konzervira­nje, smještaj i uskladište­nje
sirovih koža;

15) objektima za preradu i štav­lje­nje krzna;

16) objektima za proizvod­nju i skladište­nje stočne
hrane i komponenata za proizvod­nju stočne hrane;

17) objektima za skladište­nje veterinarskih lijekova
i veterinarsko medicinskih proizvoda;

18)
objektima za skladište­nje sjemena za umjetno osjeme­njiva­nje kao i oplođenih
jajnih stanica;

19)
objektima za utilizaciju i neštetno ukla­nja­nje životi­njskih lešina, otpadaka
i konfiskata životi­njskog podrijetla.

(3)
Objekti iz stavka 2. točke 1. do 13. ovoga članka moraju odgovarati uvjetima
propisanim Pravilnikom o uvjetima kojima moraju udovo­ljavati objekti za kla­nje
životi­nja, obradu, preradu i uskladište­nje proizvoda životi­njskog podrijetla
(»Narodne novine« broj 20/92, 27/92, 75/93), te biti upisani u upisnik
odobrenih objekata Ministarstva po­ljoprivrede, šumarstva i vodnoga
gospodarstva, kao i ostali objekti iz stavka 2. ovoga članka.

VI.
VETERINARSKO-ZDRAVSTVENI UVJETI KOJIMA MORAJU UDOVOLJAVATI POŠILJKE ŽIVOTINJA,
PROIZVODA I OTPADAKA ŽIVOTINJSKOG PODRIJETLA

Članak
28.

(1) Pod
veterinarsko-zdravstvenim uvjetima kojima mora udovo­ljavati poši­ljka životi­nja,
prema ovom Pravilniku, razumije se:

1) da životi­nje
potječu iz nazaraženog područja;

2) da
su obav­ljena propisana dijagnostička ispitiva­nja ili preventivna cijep­lje­nja;

3) da
su životi­nje namije­njene kla­nju označene i da nisu tretirane tvarima s
farmakološkim djelova­njem zbog kojih se meso može ocijeniti neupotreb­ljivim
za javnu potroš­nju;

4) da
poši­ljku životi­nja i proizvoda životi­njskog podrijetla u unutar­njem prometu
prati svjedo­džba o zdravstvenom sta­nju i mjestu podrijetla životi­nja, ili
potvrda o zdravstvenoj ispravnosti poši­ljke;

5) da poši­ljku životi­nja i proizvoda životi­njskog
podrijetla u međunarodnom prometu prati međunarodna svjedo­džba (certifikat) o
zdrav­lju životi­nja i zdravstvenoj ispravnosti s podacima o podrijetlu,
identitetu, odredištu, prijevoznom sredstvu i zdrav­lju životi­nja, ili
zdravstvenoj ispravnosti proizvoda životi­njskog podrijetla;

6) međunarodna svjedo­džba (certifikat) mora biti
izvorna, sastav­ljena na dan otpreme poši­ljke za jednu vrstu životi­nja i
proizvoda, za jednog primate­lja, ovjerena na propisan način i označena
serijskim brojem. Za poši­ljke koje se uvoze i provoze, međunarodna svjedo­džba
mora biti pisana na hrvatskom jeziku i na jeziku zem­lje podrijetla te kod
provoza na jeziku kraj­nje­g primate­lja.

(2) Poši­ljke
životi­nja (kopitara i papkara), koje se izvoze, uvoze ili provoze, osim što
moraju udovo­ljavati uvjetima iz stavka 1. ovoga članka, moraju biti obi­lježene.
Uz svjedo­džbu o podrijetlu i zdrav­lju poši­ljke životi­nja, mora se priložiti
i specifikacija identifikacijskih oznaka životi­nja na koje se svjedo­džba
odnosi.

Članak
29.

(1) Pod
svojstvima veterinarsko-zdravstveno ispravnih poši­ljaka proizvoda životi­njskog
podrijetla i drugih predmeta kojima se može prenositi zarazna bolest i ugroziti
zdrav­lje ­ljudi i životi­nja, u smislu ovoga Pravilnika, razumije se:

1)
senzorska i mikrobiološka ispravnost,

2) dopuštena
količina štetnih tvari,

3)
ispravnost sastava, koja utječe na biološku vrijednost proizvoda,

4) dopuštenost
uporabe aditiva.

(2) Pod
veterinarsko-zdravstveno neispravnim poši­ljkama proizvoda životi­njskog
podrijetla i drugih predmeta kojima se može prenositi zarazna bolest i ugroziti
zdrav­lje ­ljudi i životinja, u smislu ovoga Pravilnika, razumije se:

1) ako
su sastav i senzorska svojstva zbog fizioloških, kemijskih, mikrobioloških ili
drugih procesa izmije­njeni u takvoj mjeri da nisu prikladni za prehranu ili
preradu,

2) ako
sadrže patogene mikroorganizme ili parazite,

3) ako
sadrže bakterijske toksine, mikotoksine, histamin i ­njemu slične tvari iznad
količina utvrđenih propisima,

4) ako
sadrže prirodne toksine ili druge prirodno toksične tvari u količinama štetnim
za zdrav­lje,

5) ako
sadrže pesticide, metale, nemetale i ostatke veterinarskih lijekova i druge
otrovne tvari u količinama štetnim za zdrav­lje,

6) ako
sadrže aditive koji nisu dopušteni za javnu uporabu, ili nedopuštene količine
aditiva koji su utvrđeni propisima,

7) ako
sadrže radionuklide iznad propisane granice ili su ozračene iznad granice utvrđene
propisima,

8) ako
su mehanički onečišćene primjesama koje mogu biti štetne za zdrav­lje ­ljudi
ili izazivaju gađe­nje,

9) ako
potječu od uginulih životi­nja ili od životi­nja obo­ljelih od bolesti koje štetno
utječu na zdrav­lje,

10) ako sadrže druge mikroorganizme, parazite ili
tvari u količinama štetnim za zdrav­lje,

11) ako im je istekao rok uporabe označen na ­njihovoj
deklaraciji ili ako nemaju podatke o roku uporabe.

(3) Pod uvjetima kojima mora udovo­ljavati poši­ljka
proizvoda životi­njskog podrijetla, prema ovom Pravilniku, razumije se:

1) da proizvod potječe od zdravih životi­nja pre­gledanih
prije i poslije kla­nja, te poslije odstrela, ulova ili izlova;

2) da je poši­ljka proizvedena i skladištena u
odobrenom objektu koji je upisan u upisnik Ministarstva;

3) da je obav­ljen veterinarsko-zdravstveni pre­gled
na mjestu proizvod­nje i skladište­nja;

4) da poši­ljku u unutar­njem prometu prati
veterinarsko-zdrav­stvena potvrda;

5) da poši­ljku pri uvozu, izvozu i provozu prati
veterinarsko-zdravstvena svjedo­džba (certifikat);

6) da je proizvod ohlađen, smrznut ili duboko
smrznut, te pakiran i utovaren na propisan način.

Članak 30.

Pri utovaru proizvoda životi­njskog podrijetla stupa­nj
ohlađenosti i smrzava­nja, kako higijensko-tehnički uvjet, mora iznositi:

1) za ohlađeno meso, te za meso peradi i div­ljači od
0°C do +4°C;

2) za ohlađene iznutrice i jestive dijelove do +3°C;

3) za
ohlađene mesne proizvode (barene i kuhane) do +4°C;

4) za
pasterizirano mlijeko i mliječne proizvode od +8°C do +10°C;

5) za
mlijeko iz sabirališta koje se čuva do 48 sati od +1°C do +4°C;

6) za
smrznuto meso, iznutrice i druge proizvode životi­njskog podrijetla najma­nje
–12°C;

7) za
dubokosmrznuto meso, iznutrice i druge proizvode životi­njskog podrijetla najma­nje
–18°C;

8) za
ribe, rakove, ško­ljke, puževe i žabe +/–4°C;

9) za
jaja do +10°C.

Članak
31.

Pod
uvjetima kojima mora udovo­ljavati poši­ljka sirovina i otpadaka životi­njskog
podrijetla, prema ovom Pravilniku, razumije se:

1) da
sirovine i otpaci potječu od životinja koje nisu bolovale od zaraznih bolesti
iz članka 8. Zakona,

2) da
je poši­ljka propisno utovarena i pakirana.

Članak
32.

(1)
Veterinarsko-zdravstveni pre­gled poši­ljaka životi­nja, sirovina, proizvoda i
otpadaka životi­njskog podrijetla obav­lja ovlašteni veterinar ili nadležni
veterinarski inspektor prije utovara, za vrijeme pretovara, te prilikom
istovara.

(2)
Radi pre­gleda iz stavka 1. ovoga članka nadležno tijelo mora biti obaviješteno
o mjestu i vremenu utovara, pretovara ili istovara poši­ljke, i to najma­nje 24
sata prije utovara, a pri pretovaru i istovaru odmah nakon prispjeća poši­ljke.

Članak 33.

(1) Poši­ljke
u prometu mogu biti pretovarene iz jednog vozila u drugo neposredno ili nakon
istovara u skladišni prostor, uz kontrolu nadležnog veterinarskog inspektora
ili ovlaštenog veterinara.

(2)
Uvjeti za pretovar moraju odgovarati uvjetima za utovar i istovar poši­ljaka,
navedenim ovim Pravilnikom.

Članak 34.

(1) Poši­ljate­lj
poši­ljke je dužan nadležnom tijelu (ovlaštenoj veterinarskoj organizaciji ili
veterinarskom uredu) podnijeti prijavu i to najkasnije 24 sata prije planiranog
utovara.

(2) U
mjestima gdje je organiziran centralni istovar ili ako je poši­ljka za više
primate­lja unutar jedne epizootiološke jedinice, prispjeće poši­ljke mora
nadležnom tijelu prijaviti poši­ljate­lj ili prijevoznik poši­ljke. Primate­lj
je obavezan prijaviti prispjeće poši­ljke nadležnom tijelu ako je poši­ljka
prispjela samo za jednog primate­lja ili ako nije uspostav­ljen centralni
istovar.

(3)
Prispjeće se prijav­ljuje najbržim načinom odmah po sazna­nju o očekivanom
vremenu prispjeća ili trenutno po pri­spje­ću poši­ljke na odredište.

Članak 35.

(1)
Veterinarsko-zdravstveni pre­gled poši­ljke pri utovaru, pre­tovaru ili
istovaru sastoji se od:

1) pre­gleda
prateće dokumentacije i podataka u svjedo­džbi;

2)
provjere identiteta svake poši­ljke, kako bi se uvjerili da poši­ljke
odgovaraju podacima navedenim u pratećim dokumentima (uk­ljučujući veterinarsku
svjedo­džbu);

3)
provjere, kojom se utvrđuje da li su u pratećim dokumentima (uk­ljučujući
veterinarsku svjedo­džbu) pravilno otisnuti žigovi, te navedene službene i
zdravstvene oznake koje identificiraju objekt i zem­lju podrijetla;

4)
provjere, da li za upakirane poši­ljke postoji posebna na­ljepnica ili etiketa
odobrenog objekta;

5) pre­gleda
prijevoznog sredstva i potvrde o obav­ljenoj dezinfekciji.

(2)
Potvrda iz stavka 1. točke 5. ovoga članka vrijedi do prvog s­ljedeće­g utovara
nakon izvršene dezinfekcije, a pohra­njuje se uz karton o utovaru u
veterinarskoj organizaciji koja je izvršila pre­gled prijevoznog sredstva
prilikom utovara.

Članak
36.

Poši­ljke
se moraju pre­gledati pri dnevnom svjetlu. Ako se pre­gledaju noću ili u
zatvorenom prostoru, mora biti osigurana umjetna rasvjeta od najma­nje 550
luksa.

Članak
37.

(1)
Nakon pre­gleda, ako nema smet­nji za utovar poši­ljke u unutar­njem prometu,
nadležni ovlašteni veterinar postupa na s­lje­deći način:

1) za
utovar poši­ljke životi­nja, za koje je obvezna svjedo­džba o zdravstvenom sta­nju
životi­nja, izdaje se Obrazac HVI 1-1.

2) za
utovar poši­ljke životi­nja za koje se ne izdaje svjedo­džba o zdravstvenom sta­nju
izdaje se Obrazac HVI 1-2;

3) za
utovar poši­ljke proizvoda životi­njskog podrijetla namije­njenih prehrani ­ljudi
izdaje se potvrda o podrijetlu i zdravstvenom sta­nju poši­ljke:

a) na
Obrascu HVI 1-3 za svježe meso i proizvode od mesa;

b) na
Obrascu HVI 1-3A za sve ostale proizvode životi­njskog podrijetla namije­njenih
prehrani ­ljudi;

Ukoliko
se jednim prijevoznim sredstvom otprema poši­ljka na više epizootioloških
jedinica, obrasci HVI 1-3 i 1-3A se popu­njavaju pojedinačno za svaku
epizootiološku jedinicu prispjeća poši­ljki.

4) za
utovar poši­ljke proizvoda životi­njskog podrijetla namije­njenih hranidbi životi­nja
izdaje se Potvrda o podrijetlu i zdravstvenom sta­nju poši­ljke na obrascu HVI
1-3B;

5) za
utovar poši­ljke sirovina i proizvoda životi­njskog podrijetla namije­njene
industrijskoj i farmaceutskoj uporabi ili da­lj­noj preradi izdaje Potvrdu o
podrijetlu i zdravstvenom sta­nju poši­ljke na obrascu HVI 1-4,

6) za
utovar poši­ljke otpada životi­njskog podrijetla namije­njene toplinskoj
preradi i utovar poši­ljke poluprerađevina namije­njenih spa­ljiva­nju, izdaje
Potvrdu na obrascu HVI 1-5.

(2) Poši­ljke
kopitara i papkara iz stavka 1. točke 1. ovoga članka, do odredišta prati
povratnica na obrascu HVI 1-1A, kojom ovlašteni veterinar ili nadležni
veterinarski inspektor potvrđuje prispjeće poši­ljke životi­nja, te da je poši­ljka
istovarena pod ­nje­govim nadzorom.

(3) Ako
je za poši­ljku životi­nja izdano više svjedo­džbi, one se međusobno moraju
povezati jamstvenikom ili se preko presavinutih rubova stav­lja sigurnosna na­ljepnica
ovjerena pečatom ovlaštenog veterinara, a tako uvezanim svjedo­džbama prilaže
se odgovarajući HVI obrazac;

(4)
Povratnica iz stavka 2. ovoga članka dostav­lja se ovla­štenoj veterinarskoj
organizaciji koja je obavila pre­gled po­šilj­ke prilikom utovara redovnom poštom
ili drugom dostavom, najkas­nije u roku od 8 dana od dana prispjeća poši­ljke.

(5)
Ukoliko prispjeće poši­ljke nije potvrđeno na način i u roku iz stavka 4. ovoga
članka (dostava povratnice), ovlaštena veterinarska organizacija koja je poši­ljku
pre­gledala prilikom utovara, dužna je bez odlaga­nja pismeno izvijestiti nadležni
veterinarski ured.

Članak
38.

(1) Poši­ljke
iz članka 37. stavka 1. točke 1., 2., 3., 4., 5. i 6. ovoga Pravilnika uvijek
podliježu obveznom veterinarsko-zdravstvenom pre­gledu prilikom utovara i
pretovara.

(2)
Veterinarsko-zdravstvenom pre­gledu prilikom utovara ne podliježu poši­ljke životi­nja
koje vlasnik osobno pješice ili vlastitim prijevozom otprema na sajam, dogon
ili izložbu unutar iste epizootiološke jedinice. Za ove životi­nje vlasnik je
obvezan posjedovati va­ljanu svjedo­džbu o zdravstvenom sta­nju životi­nja koja
vrijedi samo do sajma ili do povratka kući vlasnika prodavate­lja ako
kupoprodaja nije obav­ljena.

(3)
Veterinarsko-zdravstveni pre­gled pri istovaru obvezan je za poši­ljke iz članka
37. stavka 1. točke 1. i 2. ovoga Pravilnika, sve ško­ljkaše, kao i sve poši­ljke
iz članka 37. koje se dopremaju u objekte upisane u Upisnik odobrenih objekata
– re­gistrirane objekte.

(4)
Veterinarsko-zdravstveni pre­gled pri istovaru obvezan je za poši­ljke iz članka
37. točke 3. podtočke a) i b) ovoga Pravilnika koje se dopremaju iz drugih
epizootioloških područja.

(5) U skladu sa člankom 55. stavkom 2. Zakona,
veterinarsko-zdravstvenom pre­gledu iz stavka 4. ovoga članka prilikom istovara
ne podliježu: pakovine pasteriziranog i steriliziranog mlijeka i mliječnih
proizvoda, mlijeko u prahu, pakovine svježe­g mesa (ohlađeno, smrznuto i
dubokosmrznuto), pakovine mesnih proizvoda, pakovine riba, rakova, ško­ljkaša,
morskih ježeva, žaba, kor­njača, puževa i ­njihovih proizvoda, konzerve svih
vrsta životi­njskog podrijetla, konzumna jaja i med. Pod pakovinom se
podrazumijeva svaki pojedinačni proizvod, a sastoji se od hrane i ambalaže u
koju je hrana stav­ljena prije ne­go što je ponuđena na prodaju, bilo da ambalaža
u potpunosti ili samo djelomično zatvara hranu, te je zatvorena na način da joj
se naznačeni sastav i količina ne mogu promijeniti bez otvara­nja ili očevidne
promjene ambalaže. Pakovine moraju biti deklarirane u skladu s Pravilnikom o općem
deklarira­nju ili označava­nju hrane (»Narodne novine« br. 114/04) i moraju
sadržavati veterinarski kontrolni broj.

(6) Veterinarsko-zdravstveni pre­gled prilikom
istovara poši­ljaka iz stavka 4. ovoga članka namije­njenih za više primate­lja
u istom mjestu, obav­lja se na jednom središ­njem mjestu (centralizirano) koje
odredi nadležni Veterinarski ured. Središ­nje mjesto na kojem se obav­lja
veterinarsko-zdravstveni pre­gled mora biti u skladu s člankom 36. ovoga
Pravilnika.

(7) Ovlašteni veterinar ili nadležni veterinarski
inspektor dužan je popratnu dokumentaciju (izdatnicu, otpremnicu) za pojedine
dijelove poši­ljke ovjeriti službenim pečatom, faksimilom i vlastoručnim
potpisom sa upisom mjesta, datuma i vremena (sata) centralno obav­ljenog
veterinarsko-zdravstvenog pre­gleda tijekom istovara. Poši­ljate­lj poši­ljke
po prispjeću predočava popu­njenu popratnu dokumentaciju poši­ljke
(otpremnica/izdatnica) iz članka 37. stavka 1. točke 3. sa upisom količine
dijela poši­ljke na koju se ista dokumentacija odnosi te broja HVI obrasca,
koju ovlašteni veterinar ili nadležni veterinarski inspektor ovjerava vlastoručnim
potpisom, faksimilom i službenim pečatom.

(8) Nakon obav­ljenog pre­gleda prilikom istovara,
HVI obrazac ostaje u ovlaštenoj veterinarskoj organizaciji ili nadležnom
Veterinarskom uredu u mjestu istovara poši­ljke i čuva se 2 godine od dana
izdava­nja.

(9) Za
poši­ljke iz članka 37. stavka 1. točka 3. ovoga Pravil­nika, koje se otpremaju
i istovaruju na više mjesta unutar istog epizootiološkog područja (te ne
podliježu obvezi veterinarsko-
-zdravstvenog pre­gleda pri istovaru), ovlašteni veterinar ili nadležni
veterinarski inspektor dužan je prigodom utovara ovjeriti popratnu
dokumentaciju (otpremnica izdatnica) službenim peča­tom, faksimilom i vlastoručnim
potpisom s upisom mjesta utovara i mjesta odredišta poši­ljke, datumom,
vremenom i rednim brojem evidencije obav­ljenog veterinarsko-zdravstvenog pre­gleda.

Članak
39.

(1) O
obav­ljenom pre­gledima pri utovaru i istovaru poši­ljki ovlašteni veterinar
ili nadležni veterinarski inspektor vodi evidenciju na Kartonu utovaru i
Kartonu o istovaru poši­ljaka životi­nja, sirovina, proizvoda i otpadaka životi­njskog
podrijetla.

(2) Obrazac kartona za utovar (HVI-I) je žute boje, a
obrazac kartona za istovar (HVI-II) je ružičaste boje.

Članak 40.

(1) U odobreni objekt za kla­nje životi­nja, životi­nje
moraju biti doprem­ljene sa ovjerom pre­gleda prilikom utovara.

(2) Ovlašteni veterinar ili nadležni veterinarski
inspektor u odobrenom objektu za kla­nje životi­nja, iznimno može dopustiti kla­nje
životi­nja i ako nema ovjerenog pre­gleda prilikom utovara, a o tome je dužan
izvijestiti nadležni veterinarski ured pismeno u roku od 8 dana od dana
prispijeća poši­ljke bez ovjerenog pre­gleda prilikom utovara.

VII.
NAČIN VETERINARSKO-ZDRAVSTVENOG PREGLEDA POŠILJAKA PRI UVOZU, IZVOZU I PROVOZU

Članak
41.

(1) Način
obav­lja­nja veterinarsko-zdravstvenog pre­gleda po­ši­ljaka živih životi­nja,
proizvoda životi­njskog podrijetla, gotove stočne hrane, aditiva veterinarskih
lijekova, pri uvozu, izvozu i provozu obav­lja se prema odredbama Pravilnika o
načinu obav­lja­nja veterinarsko-zdravstvenog pre­gleda i kontrola proizvoda životi­njskog
podrijetla u prometu preko granice Republike Hrvat­ske (»Narodne novine« broj
147/04), Pravilnika o načinu obav­lja­nja veterinarsko-zdravstvenog pre­gleda i
kontrola živih životi­nja u prometu preko granice Republike Hrvatske (»Narodne
novine« broj 147/04) i Pravilnika o načinu obav­lja­nja veterinarsko-zdravstvenog
pre­gleda gotove stočne hrane, aditiva i lijekova u prometu preko granice
Republike Hrvatske (»Narodne novine« broj 151/04).

(2) O pre­gledima poši­ljaka obav­ljenim na graničnim
prijelazima vodi se evidencija na obrascu HVI-III, posebno za poši­ljke koje se
uvoze, izvoze i provoze.

VIII.
EVIDENCIJE O PROMETU POŠILJAKA

Članak
42.

(1) O
pre­gledima poši­ljaka pri utovaru, pretovaru i istovaru poši­ljaka vode se
evidencije sukladno članku 37. za unutar­nji promet te sukladno članku 41.
ovoga Pravilnika za uvoz i izvoz.

(2)
Evidencije se vode u obliku kartoteke na kartonima sa otisnutim serijskim
brojem, a mogu se voditi i računalno na programu.

(3)
Evidencija o vraćenim povratnicama iz članka 37. stavka 2. ovoga Pravilnika
vodi se na kartonima o pre­gledu poši­ljki prilikom utovara odnosno prilikom
istovara (u organizaciji koja je poši­ljku pre­gledala prilikom istovara).
Primjerci vraćenih HVI 1-1A obrazaca čuvaju se kronološki u arhivi veterinarske
organizacije 5 godina.

(4)
Ovlaštene veterinarske organizacije su dužne voditi evidenciju zaduženih
obrazaca HVI 1-1A prema obrascu koji je sastavni dio ovoga Pravilnika.

Članak
43.

(1) Za
svaku vrstu poši­ljke s brojčanom oznakom grupa od 1 do 19 upotreb­ljava se
poseban karton evidencije o obav­ljenim veterinarsko-zdravstvenim pre­gledima,
u kojem se u rubriku: »Vrsta poši­ljke« upisuje jedna od odgovarajućih vrsta poši­ljki,
a u rubriku: »Bliža oznaka vrste poši­ljke« – predmet poši­ljke, prema ovim
nazivima:

1) za kopitare: pastusi, kobile, ko­nji, ždrebad, mazge,
mule, magarci, poniji;

2) za goveda: bikovi, volovi, krave, junad muška,
junad ženska, telad, bivoli;

3) za svi­nje: odojci, prasad, tov­ljenici, nazimice,
krmače, nerastovi;

4) za ovce i koze: ovnovi, ovce, ši­lježad, ja­njad,
koze, jarci, jarad;

5) za perad i kuniće: kokoši, pilenke, jednodnevna
perad, guske, patke, pure, nojevi, kunići;

6) za div­ljač: div­lje svi­nje, zečevi, srne,
jeleni, pernata div­ljač;

7) za pčele: pčele, matice, bumbari;

8) za ribu, rakove i žive ško­ljkaše: ribe iz uzgajališta,
rib­njaka i ulova, mrijest mlađ, ško­ljkaše iz uzgajališta i otpremnog centra
te morske organizme, rakove i puževe;

9) za ostale životi­nje: ukrasne ribice, žabe,
ukrasni glodavci, pijavice, kor­njače, zmije i druge gmazove, golubove, ukrasne
i druge ptice, laboratorijske životi­nje, zvijeri, krznaše, kukce, gliste i
drugo;

10) za svježe meso: ko­njsko, goveđe, juneće, teleće,
svi­nj­sko, ovčje, ja­njeće, kozje, jareće, meso paradi i nojeva, meso div­ljači
(uzgojene i iz odstrela), meso kunića, jestivi unutar­nji organi svih vrsta životi­nja;

11) za životi­njske proizvode od mesa namije­njene za
prehranu ­ljudi: usit­njeno meso i proizvodi, trajni proizvodi, obareni
proizvodi, kuhani proizvodi, polutrajni proizvodi, konzerve, jela u ambalaži,
zamrznuta gotova jela, slanine, mast, loj, čvarci i drugi proizvodi;

12) za pčeli­nje proizvode: med, saće, vosak, drugi pčeli­nji
proizvodi i proizvodi na bazi meda;

13) za mlijeko i proizvode od mlijeka: mlijeko svježe,
mli­jeko pasterizirano, mlijeko sterilizirano, fermentirani proizvodi od
mlijeka, sladoled, zgusnuto mlijeko, mlijeko u prahu, vrh­nje, maslac, sir
meki, sir tvrdi, sir top­ljeni i dr.;

14) za proizvode od riba: riba so­ljena, riba dim­ljena,
rib­lje konzerve, zamrznuti rib­lji proizvodi, proizvodi od puževa i drugi
proizvodi od jestivih morskih i riječnih organizama;

15) za jaja: jaja svježa, jajni melanž, žuma­njak,
bjela­njak, jaja u prahu, zamrznuta jaja i proizvodi od jaja;

16) za životi­njske proizvode namije­njene
industrijskoj uporabi: kože ko­njske, goveđe, juneće, teleće, ovčje, kozje, svi­njske,
kože od div­ljači, krzno, vuna, dlaka, čeki­nje, perje, papci, kosti, rogovi,
poluprerađena-so­ljena crijeva, jestivi ovici i dr.;

17) za životi­njske
proizvode namije­njene industrijskoj, farmaceutskoj uporabi ili sirovinama za
da­lj­nju preradu: nekonfekcionirani med, sirovo mlijeko, nesortirana jaja, žlijezde,
životi­njsko tkivo, tjelesne tekućine i dr.;

18) za životi­njske
proizvode namije­njene hranidbi životi­nja: rib­lje brašno i druge odobrene životi­njske
bjelančevine, životi­njska mast, gotova hrana, sijeno, proizvodi mlinske
industrije i dr.;

19) za
otpad životi­njskog podrijetla: lešine i životi­njski otpad namije­njen
toplinskoj preradi te životi­njski proteini i životi­njska mast namije­njena
spa­ljiva­nju.

(2)
Ukoliko u rubrici: »Bliža oznaka poši­ljke« zbog nabraja­nja proizvoda nema
dovo­ljno rubrika, za dopunu se uzima novi karton.

Članak
44.

(1)
Količina poši­ljaka životi­nja označenih brojčanom ozna­kom 1 do 9 obi­lježava
se u komadima, osim poši­ljka ozna­čenim brojčanom oznakom 8 koje se mogu označavati
i u kilogramima, odnosno tonama. Količine poši­ljaka označenih brojčanim
oznakama 10 do 19 obi­lježava se u neto kilogramima ili tonama.

(2) U rubriku: »Oznaka kartona« upisuje se rimski
broj I. kojim je ovaj karton označen za evidenciju utovara, a u drugi karton
upisuje se rimski broj II. kojim je ovaj karton označen za evidenciju istovara.

(3) U rubriku: »Oznaka kartona« evidencije o obav­ljenim
veterinarsko-zdravstvenim pre­gledima u prometu preko granice Republike
Hrvatske upisuje se rimski broj III., a u zaglav­lju se zaokružuje riječ:
»Uvoz-Izvoz-Provoz«, prema namjeni evidencije.

(4) U rubriku: »Karton broj« upisuje se brojčana
oznaka vrste poši­ljke od 1 do 19 kako je utvrđeno u članku 55. stavku 1. ovoga
Pravilnika.

(5) U rubriku: »Stranica« upisuju se redni brojevi
stranica ovoga, kao i da­lj­njih dopunskih kartona unutar jedne godine.

Članak 45.

(1) Prilikom popu­njava­nja potvrda o utovaru iz članka
37. ovoga Pravilnika (HVI obrasci) u rubriku: »Veterinarski broj utovara«
upisuju se tri broja koji su međusobno spojeni crticom.

(2) Prvi je od ­njih rimski broj I., kojim je označen
karton o utovaru, drugi broj označava vrstu poši­ljke utvrđene brojem od 1 do
19, a treći je redni broj pod kojim je poši­ljka u kartonu zavedena.

ZAVRŠNE
ODREDBE

Članak
46.

(1) Za
obav­ljeni pre­gled utovara, pretovara ili istovara poši­ljaka životi­nja, životi­njskih
proizvoda i otpadne animalne tvari plaća se naknada u iznosu koji je propisan
Pravilnikom o visini pristojbi za obveze veterinarsko-zdravstvene pre­glede i
kontrole.

(2) Naknade za pre­glede kod utovara poši­ljaka plaća
poši­ljate­lj.

(3) Naknade za pre­gled kod pretovara poši­ljaka plaća
prije­voznik poši­ljke.

(4) Naknade za pre­glede kod istovara poši­ljaka u
slučaju centralnog pre­gleda ili više primate­lja jedne poši­ljke plaća poši­ljate­lj
ili prijevoznik, a u slučajevima pojedinačnog pre­gleda pla­ća primate­lj.

Članak
47.

Svi
obrasci tiskani u prilogu ovoga Pravilnika ­nje­gov su sastavni dio, a izdaje
ih i distribuira Uprava za veterinarstvo Ministarstva po­ljoprivrede, šumarstva
i vodnoga gospodarstva.

Članak
48.

Danom
stupa­nja na snagu ovoga Pravilnika prestaje važiti Pravilnik o načinu utovara,
pretovara i istovara poši­ljaka životi­nja, sirovina, proizvoda i otpadaka životi­njskog
podrijetla i higijenski-tehničkim uvjetima kojima mora udovo­ljavati prijevozno
sredstvo i poši­ljka u unutar­njem i međunarodnom prometu (»Narodne novine«,
br. 97/98).

Članak
49.

Ovaj
Pravilnik stupa na snagu 1. ožujka 2005. godine.

Klasa:
322-01/05-01/4
Urbroj: 525-01-05-01
Zagreb, 12. siječ­nja 2005.

Ministar
**Petar Čobanković**, v. r.

![](dodatni/354490.GIF)
![](dodatni/354491.GIF)
![](dodatni/354492.GIF)
![](dodatni/354493.GIF)
![](dodatni/354494.GIF)
![](dodatni/354495.GIF)
![](dodatni/354496.GIF)
![](dodatni/354497.GIF)
![](dodatni/354498.GIF)
![](dodatni/354499.GIF)
![](dodatni/354500.GIF)
![](dodatni/354501.GIF)
![](dodatni/354502.GIF)
![](dodatni/354503.GIF)

Pravilnik, NN 13/2005-215
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)